Patrino Teresa

Patrino Teresa (ordena nomo, laŭ civitana nomo Anjezë Gonxhe Bojaxhiu, prononco , naskiĝis la 26-an de aŭgusto 1910 en Skopjo / nuntempe Nord-Makedonio; mortis la 5-an de septembro 1997 en Kolkato / Hindio) estis katolika monaĥino de albana deveno.

Ŝi estis fondintino de la ordeno "Misiistinoj de Karitato". Laŭreatino de la premio Templeton (1973) kaj en 1979 de la Nobel-Premio pri Paco. La 19-an de oktobro 2003 papo Johano Paŭlo la 2-a beatigis ŝin. La 4-an de septembro 2016 papo Francisko sanktulproklamis ŝin.

Kontraŭstaranta al aborto kaj prizorganta senhejmulojn pere de ĉ. 600 domoj en la mondo por malsanuloj pri lepro, tuberkulozo, aidoso ktp.

 Biografio 
maldekstra|200px|eta|

 La vokiĝo kaj la komenco de la religia vivo 

Ŝi naskiĝis la 26-an de augusto 1910 en bonstata familio de albanaj gepatroj de katolika religio. Je aĝo de ok jaroj ŝi perdis la patron kaj ŝia familio suferis gravajn financajn malfacilaĵojn. De sia 14-a vivojaro ŝi partoprenis en grupoj de karitato organizitaj de sia paroĥo, kaj en 1928, dum ŝi estis dekokjara, ŝi decidis monaĥiniĝi, aliĝante al la Monaĥinoj de Karitato.

Sendita en 1929 al Irlando ŝi plenumis la unuan parton de sia novica stato. En 1931, post kiam ŝi monaĥiniĝis kaj nomiĝis Maria Teresa inspiriĝinte de Sankta Tereza de Lisieux, ŝi ekveturis al Hindio por kompletigi la studadon. Ŝi iĝis instruistino en la katolika edukejo de St. Mary's High school apud Entally, antaŭurbo de Kolkato, frekventita ĉefe de la filinoj de la anglaj koloniuloj. En la jaroj kiuj pasis, ŝi distingiĝis pro siaj organizaj kapabloj, tiel ke ŝi iĝis direktorino en 1944.

 La Misiistinoj de la Karitato 

En 1946, dum trajna vojaĝo al monaĥejo en Darĝilingo, Teresa vidis homojn tre malriĉajn kaj misfartantajn, kaj ŝi sentis ke ŝi devis helpi ilin. Sed nur en 1948 ŝi ekhavis la permeson vivi sola en malriĉa kvartalo de Kolkata. Baldaŭ tamen ŝi ne plu estis sola, ĉar ankaŭ aliaj junulinoj emis partopreni ŝian agadon.

En 1950 ŝi fondis la "Misiistinojn de la Karitato".

 Omaĝaj lokoj 
eta|dekstra|Memoriga domo de patrino Teresa en Skopjo, Makedonio.
Patrino Teresa estas la temo de speciala memorigaĵo en sia patrujo, Balkanio. Iu doma monumento estas dediĉita al ŝia memoro en la centro de Skopjo, Makedonio; ĝi enhavas multajn restaĵojn de la monaĥino, kaj rekonstruon de ŝia infanaĝo hejme.
Patrino Teresa donis sian nomon al la internacia flughaveno de Tirano en 2001, kaj al la plej granda civila malsanulejo kaj ankaŭ al la dua pli granda placo en tiu urbo. En Albanio, Patrino Teresa eĉ havas sian ferion, Dita e Nënë Terezës la 19-an de oktobro. En Kosovo, najbara lando, la ĉefa strato de la ĉefurbo, Priŝtino, estis nomita Bulvardo Patrino Teresa (Rruga Nena Tereze)Sur Google maps..

En multaj landoj, Patrino Teresa pruntis sian nomon al diversaj lokoj. Tiel, ŝi donis sian nomon al strato en la Bronkso, Nov-Jorko, en areo kun albana plimulto.

Patrino Teresa ankaŭ iĝis la patronino de multaj edukaj instituciojLernejo Patrino Teresa en à Delhio. . kaj kultajPreĝejo Patrino Teresa en Topeka, Kansaso en Usono.Paroĥo Beatulino Patrino Teresa de Valmonts d’Ornain, departemento Meuse en Francujo. ..

 Referencoj 

 Vidu ankaŭ 
 Misiistinoj de Karitato
 Instituto de konsekrita vivo
 Kongregacio (religio)
 Premio Balzan (1978)
 Nobel-premiitinoj
 Nobel-premiitoj de Barato
 Marian Żelazek

 Eksteraj ligiloj 
 IKUE, Patrino Teresa - Preĝoj kaj Pensoj, 2016
 IKUE, Sankta Teresa de Kolkato , 2016

Kategorio:Sanktuloj
Kategorio:Nobel-premiitoj pri paco
Kategorio:Religiuloj
Kategorio:Kristanoj
Kategorio:Albanoj
Kategorio:Naskiĝintoj la 26-an de aŭgusto
Kategorio:Mortintoj la 5-an de septembro
Kategorio:Premio Templeton
Kategorio:Nobel-premiitinoj